CELEX: 32018R1923
Language: mt
Date: 2018-12-07 00:00:00
Title: Regolament tal-Kummissjoni (UE) 2018/1923 tas-7 ta' Diċembru 2018 li jemenda r-Regolament (UE) Nru 360/2012 fir-rigward tal-perjodu ta' applikazzjoni tiegħu (Test b'rilevanza għaż-ŻEE.)

10.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 313/2
               
            
         REGOLAMENT TAL-KUMMISSJONI (UE) 2018/1923
         tas-7 ta' Diċembru 2018
         li jemenda r-Regolament (UE) Nru 360/2012 fir-rigward tal-perjodu ta' applikazzjoni tiegħu
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (UE) 2015/1588 tat-13 ta' Lulju 2015 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għal ċerti kategoriji ta' għajnuna mill-Istat orizzontali (1), u b'mod partikolari l-Artikolu 2(1) tiegħu,
         Wara li kkonsultat lill-Kumitat Konsultattiv dwar l-Għajnuna mill-Istat,
         Billi:
         
                     (1)
                  
                  
                     Skont ir-Regolament tal-Kummissjoni (UE) Nru 360/2012 (2), l-għajnuna taħt ċertu limitu mogħtija lill-impriżi għall-forniment ta' servizz ta' interess ekonomiku ġenerali titqies li ma tissodisfax il-kriterji kollha tal-Artikolu 107(1) tat-Trattat u hija, għalhekk, eżentata mill-ħtieġa ta' notifika tal-Artikolu 108(3) tat-Trattat, soġġett għal ċerti kundizzjonijiet.
                  
               
                     (2)
                  
                  
                     Ir-Regolament (UE) Nru 360/2012 se jiskadi fil-31 ta' Diċembru 2018.
                  
               
                     (3)
                  
                  
                     Fuq il-bażi tal-esperjenza tal-Kummissjoni fl-applikazzjoni tar-Regolament (UE) Nru 360/2012, jidher li l-ġustifikazzjonijiet għall-eżenzjoni ta' tali miżuri ta' kumpens mill-ħtieġa ta' notifika għadhom validi u li l-kundizzjonijiet li abbażi tagħhom ġew determinati l-ambitu u l-kontenut tar-Regolament (UE) Nru 360/2012 ma nbidlux b'mod sostanzjali. Ir-Regolament jipprovdi ċertezza legali u jnaqqas il-piż amministrattiv fir-rigward tal-miżuri de minimis mogħtija lill-impriżi li jipprovdu servizzi ta' interess ekonomiku ġenerali. Sabiex tiġi pprovduta l-kontinwità u tiġi evitata ż-żieda fl-ispejjeż ta' konformità fir-rigward tas-servizzi kkonċernati, ikun tajjeb li f'din il-fażi jiġi evitat li jiġi introdott tibdil.
                  
               
                     (4)
                  
                  
                     Għalhekk, jenħtieġ li l-perjodu tal-applikazzjoni tar-Regolament (UE) Nru 360/2012 jiġi estiż b'sentejn.
                  
               
                     (5)
                  
                  
                     Jenħtieġ, għalhekk, li r-Regolament (UE) Nru 360/2012 jiġi emendat b'dan il-mod,
                  
               ADOTTAT DAN IR-REGOLAMENT:
         
            Artikolu 1
            Fl-Artikolu 5 tar-Regolament (UE) Nru 360/2012, “31 ta' Diċembru 2018” tinbidel b'“31 ta' Diċembru 2020”.
         
         
            Artikolu 2
            Dan ir-Regolament għandu jidħol fis-seħħ fil-31 ta' Diċembru 2018.
         
         
            Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
            Magħmul fi Brussell, is-7 ta' Diċembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 248, 24.9.2015, p. 1.
         
            (2)  Ir-Regolament tal-Kummissjoni (UE) Nru 360/2012 tal-25 ta' April 2012 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis mogħtija lil impriżi li jipprovdu servizzi ta' interess ekonomiku ġenerali (ĠU L 114, 26.4.2012, p. 8).